Bech a savas ivez etre Lydon ha Levene, hag a felle dezhañ kemer muioch-mui a blas er strollad. Muioch-mui a heroin a gemere ivez. Tonket e oa ez afe an traoù a-dreuz. A-benn ar fin ez eo Wobble a darzhas hag a guitaas ar strollad. Hiziv an deiz ne ouezer ket hag-eñ e kuitaas ar strollad e-unan pe hag-eñ e voe bountet er-maez. Gouzout a reer avat e felle dezhañ e vefe siriusoch an traoù e diabarzh ar strollad.